Legal Document

Category: 1806

Text:
2. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 10210 της 17 Μαρτ. 1953 Εκοινοποιήθη υπό της Γενικής Διευθύνσεως ΙΚΑ δια της υπ’ αριθ. 84 της 13 Απρ. 1953 Εγκυκλίου. Απόσπασμα Πρακτικών της υπ’ αριθ.689 της 103-53 συνεδριάσεως της Νομισματικής Επιτροπής. ………………………………………..……………. 6)Απαλλαγή βιομηχανικών επιχειρήσεων χρηματοδοτουμένων προς τακτοποίησιν οφειλών αυτών προς το Δημόσιον και ασφαλιστικούς Οργανισμούς εκ της υποχρεώσεως προσκομίσεως βεβαιώσεων ενημερότητος. Η Ν.Ε., επί τω σκοπώ της διευκολύνσεως των βιομηχανικών επιχειρήσεων, αι οποίαι επιθυμούν να τακτοποιήσουν τας οφειλάς των προς το Δημόσιον ή τους Ασφαλιστικούς Οργανισμούς, ΑΠΕΦΑΣΙΣΕΝ όπως επιτρέψη την βάσει των εν ισχύϊ αποφάσεων χρηματοδότησιν βιομηχανικών επιχειρήσεων άνευ της υποχρεώσεως προσκομίσεως βεβαιώσεως περί της ενημερότητος τακτοποιήσεως των υποχρεώσεων των προς το Δημόσιον και τους Ασφαλιστικούς Οργανισμούς. Η τοιαύτη ευχέρεια ισχύει μόνον εφ’ όσον υπ’ ευθύνην της μεσολαβούσης Τραπέζης ολόκληρον το ποσόν της χρηματοδοτήσεως θα τίθεται εις την διάθεσιν του Δημοσίου ή Ασφαλιστικού Οργανισμού και θα εξακριβούται η τακτοποίησις ισοπόσου υποχρεώσεως του χρηματοδοτουμένου. Εις ην περίπτωσιν τα προσκομιζόμενα προς προεξόφλησιν γραμμάτια υπερβαίνουν το ποσόν της υφισταμένης οφειλής προς το Δημόσιον ή τους Ασφαλιστικούς Οργανισμούς, το επί πλέον τίθεται εις την διάθεσιν της προεξοφλούσης επωνυμίας, κατά τας γενικώς ισχυούσας διατάξεις περί χρηματοδοτήσεως. Σελ. 87 Διάφορα 15Β.Β.ω.1-2